open-index/open-wikipedia-markdown huggingface dataset:
இரக்சித் ஷெட்டி

**இரக்சித் ஷெட்டி** (*Rakshit Shetty*) (பிறப்பு 6 ஜூன் 1983)  ஓர் இந்திய நடிகரும் மற்றும் கன்னடத் திரைப்படத்துறையில் பணிபுரியும் திரைப்படத் தயாரிப்பாளரும் ஆவார். இவர் ஒரு தேசியத் திரைப்பட விருது, இரண்டு தென்னிந்திய பிலிம்பேர் விருதுகள், இரண்டு கர்நாடக மாநில திரைப்பட விருதுகள் மற்றும் ஐந்து தென்னிந்திய சர்வதேசத் திரைப்பட விருதுகள் பெற்றவர். இவர் *நம் ஏரியல் ஒன்ட் தினா* (2010) திரைப்படத்தின் மூலம் அறிமுகமானார். உளிதவரு கண்டந்தை (2014) கன்னடத் திரைப்படம் மூலம் தனது திருப்புமுனையைப் பெற்றார். மேலும் கோதி பண்ணா சாதாரண மைகட்டு (2015), *கிரிக் பார்ட்டி (* 2016), *அவனே ஸ்ரீமன்நாராயணா* (2019), *777 சார்லி* (2021), மற்றும் *சப்த சாகரதாச்சே எல்லோ - சைட் ஏ* (2023) ஆகிய படங்களில் முன்னணி நடிகராக தன்னை நிலைநிறுத்திக் கொண்டார். 777 சார்லி இவரது தொழில் வாழ்க்கையில் அதிக வசூல் செய்த படமாகும்.

ஷெட்டி தனது திரைப்படத் தயாரிப்பு பாணிக்காக "சிம்பிள் ஸ்டார்" என்று பரவலாகக் கருதப்படுகிறார். *பரம்வா ஸ்டுடியோஸ்* என்ற தயாரிப்பு மற்றும் விநியோக நிறுவனத்தை இவர் வைத்திருக்கிறார்.

## ஆரம்ப கால வாழ்க்கை
ஷெட்டி உடுப்பியில் ஜூன் 6, 1983 இல் துளுவம் பேசும் பந்த் குடும்பத்தில் பிறந்தார். சொந்த ஊரிலேயே பள்ளிப்படிப்பை முடித்தார். பள்ளிப் பருவத்தில் துளு நாட்டுப்புற நடனமான *பிலி நாலிகே* நடனக் கலைஞராக இருந்தார்.

இந்த நடனம் இவரது 2014 திரைப்படமான உலிதவரு கண்டந்தேவில் நடனக் கலைஞர்களுக்கு ஒரு முக்கிய பாத்திரத்தை வழங்கியது.   தனது திரைப்பட வாழ்க்கையைத் தொடங்குவதற்கு முன், இவர் தனது பொறியியல் இளங்கலைப் பட்டப்படிப்பை கார்காலாவில் முடித்தார். பட்டம் பெற்ற பிறகு, நாடகத்தில் நடிகராக ஆவதற்கு முன்பு இரண்டு ஆண்டுகள் மென்பொருள் நிபுணராகப் பணியாற்றினார்.

## புதிய அலை இயக்குநர்கள்
இயக்குநர்கள் பவன் குமார், அனுப் பண்டாரி, பிரசாந்த் நீல், ஹேமந்த் எம். ராவ், மஞ்சுநாதா சோமசேகர ரெட்டி (மன்சூர்), ரிஷப் ஷெட்டி, மற்றும் இராஜ் பி. ஷெட்டி ஆகியோருடன் சேர்ந்து இவரும் புதிய அலைத் திரைப்படங்களை தொடங்கியதாக ஊடகங்களால் கருதப்படுகின்றனர். தனது வழக்கத்திற்கு மாறான படைப்புகள் மூலம், இவர் கன்னடத் திரையுலகில் முக்கிய திரைப்படத் தயாரிப்பாளர்களில் ஒருவராக தன்னை நிலைநிறுத்திக் கொண்டார்.

## சொந்த வாழ்க்கை
*கிரிக் பார்ட்டி* படப்பிடிப்பின்போது ஷெட்டி தன்னுடன் நடித்த சக நடிகையான ராஷ்மிகா மந்தண்ணாவுடன் நட்பு கொள்ளத் தொடங்கினார். மேலும் இவர்கள் இருவரும் ஜூலை 3, 2017 அன்று ஷெட்டியின் சொந்த ஊரான விராஜ்பேட்டையில் நடந்த தனிப்பட்ட விழாவில் நிச்சயதார்த்தம் செய்து கொண்டனர். ஆனால் பின்னர், சில சிக்கல்களைக் காரணம் காட்டி செப்டம்பர் 2018 இல் நிச்சயதார்த்தத்தை பரஸ்பரம் முறித்துக் கொண்டனர்.

## மேற்கோள்கள்

## வெளி இணைப்புகள்

*

பகுப்பு:கன்னடத் திரைப்படத் தயாரிப்பாளர்கள்
பகுப்பு:1983 பிறப்புகள்
பகுப்பு:கன்னடத் திரைப்பட இயக்குநர்கள்
பகுப்பு:வாழும் மக்கள்
திருவாரூர் வைத்தியநாதன்

**திருவாரூர் வைத்தியநாதன்** (*Tiruvarur Vaidyanathan*) இந்தியா திருவாரூரில் 1963 மே 11 அன்று மிருதங்கம் கலைஞர்களின் குடும்பத்தில் பிறந்த ஒரு மிருதங்கம் கலைஞர் ஆவார்.

## ஆரம்பகால வாழ்க்கை
திருவாரூர் வைத்தியநாதன், தமிழ்நாட்டின் நாகப்பட்டினத்தில், கர்நாடக இசையில் வலுவான பாரம்பரியத்தைக் கொண்ட ஒரு குடும்பத்தில் 1963 ஆம் ஆண்டு மே மாதம் 11 அன்று பிறந்தார்.  தனது தாத்தா, திருவாரூர் சிறீ குஞ்சு ஐயர் மற்றும் அவரது மாமா, திருவாரூர் சிறீ நாகராசன் ஐயர் ஆகியோரிடமிருந்து மிருதங்கத்தில் ஆரம்பப் பயிற்சியைப் பெற்றார். இவர்கள் இருவரும் அந்தக் காலத்தில் மதிக்கப்பட்ட தாளக் கலைஞர்களாவர். பின்னர்  காரைக்குடி ஆர். மணியின் வழிகாட்டுதலின் கீழ் மேம்பட்ட பயிற்சியைப் பெற்றார்.

## விருதுகளும் கௌரவங்களும்

* கனடாவில் இந்திய கருநாடக இசையை ஊக்குவிப்பதற்காக தெற்காசியக் கலை மற்றும் கலாச்சார அமைப்பின் வடியாரி விருது
* சங்கீத நடாக அகாதமி விருது 2018

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:திருவாரூர் மாவட்ட மக்கள்
பகுப்பு:மிருதங்கக் கலைஞர்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:ஊர்ப் பெயரால் அறியப்படும் மக்கள்
அனூப் ரூபன்ஸ்

**அனூப் ரூபன்ஸ்** (*Anup Rubens*) **எனோக் ரூபன்ஸ்** என்ற பெயரில் பிறந்த இவர் ஓர் இந்தியத் திரைப்பட இசையமைப்பாளர் ஆவார். அனூப் முக்கியமாக தெலுங்குத் திரைப்படத்துறையில் பணியாற்றுகிறார். இவர் பிலிம்பேர் விருதுகள் மற்றும் ஆந்திரப் பிரதேச அரசு வழங்கிய நந்தி விருதுகளைப் பெற்றுள்ளார்.

*சீதாராம கல்யாணம்* (2018) கீதா (2019) நேனே ராஜூ நேனே மந்த்ரி (2017) *கட்டமராயுடு* (2017) கோபாலா கோபாலா (2015) டெம்பர் (2015) *கௌதம் எஸ். எஸ். சி* (2005) *பிரேம காவாலி* (2011) *இஷ்க்* (2012) *சுகுமாருடு* (2013) லௌக்கியம் (2014) மற்றும் மனம் (2014) போன்ற படங்கள் இவர் இசையமைத்தவைகளில் குறிப்பிடத்தக்கவை.

## மேற்கோள்கள்

## வெளி இணைப்புகள்
*
*

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட இசையமைப்பாளர்கள்
சக்ரி (இசையமைப்பாளர்)

**கில்லா சக்ரதார்** (*Gilla Chakradhar*) (15 ஜூன் 1974 - 15 டிசம்பர் 2014), தொழில் ரீதியாக **சக்ரி** என்று அழைக்கப்படும் இவர் தெலுங்குத் திரைப்படத் துறையில் பணியாற்றிய இந்திய இசையமைப்பாளரும் மற்றும் பாடகரும் ஆவார். *சத்யம்* (2003) படத்திற்காக தெலுங்கு - சிறந்த ஆண் பின்னணி பாடகருக்கான பிலிம்பேர் விருதையும் (2010) சிம்ஹா படத்திற்காக சிறந்த இசை அமைப்பாளருக்கான நந்தி விருதையும் வென்றார்.

## சொந்த வாழ்க்கை.
கில்லா சக்ரதார், ​​தெலங்காணா மாநிலம் மகபூபாபாத் மாவட்டம் கம்பாலபள்ளியில் ஜூன் 15, 1974 இல் பிறந்தார்.

## தொழில் வாழ்க்கை
சக்ரி , சுமார் 85 திரைப்படங்களுக்கு இசையமைத்துள்ளார். பூரி ஜெகந்நாத் இயக்கிய *பச்சி* திரைப்படத்தின் மூலம் இசையமைப்பாளராக தனது வாழ்க்கையைத் தொடங்கினார். தென்னிந்திய பிலிம்பேர் விருதுகளில்  படத்திற்காக சிறந்த பாடகர் விருதையும்,  படத்திற்காக நந்தி விருதையும் வென்றார். ரவி தேஜா மற்றும் இயக்குநர் பூரி ஜெகந்நாத் ஆகியோருக்காக பல இசை வெற்றிகளை உருவாக்கினார். முந்தையவர்களுடன் ஒன்பது படங்களிலும், பிந்தையவர்களுடன் பத்து படங்களிலும் பணியாற்றினார்.

## சொந்த வாழ்க்கை
சக்ரி தனது முதல் மனைவியை விவாகரத்து செய்த சிறிது காலத்திலேயே 2004 இல் சிரவானி என்பவரை மணந்தார். இவருக்கு ஒரு சகோதரர் மற்றும் மூன்று சகோதரிகள் உள்ளனர். .

## இறப்பு
உடற் பருமன் தொடர்பான கூட்டு நோய்களால் பாதிக்கப்பட்டிருந்த சக்ரி 2014 டிசம்பர் 15 அன்று தனது தூக்கத்திலேயே இறந்தார்.

## சர்ச்சைகள்
2013 ஆம் ஆண்டில், ஒரு விருந்தில் 36 வயது பெண்ணுடன் தவறாக நடந்து கொண்டதாகக் கூறி சக்ரி மற்றும் தயாரிப்பாளர் பருச்சூரி பிரசாத் மீது பாலியல் வன்கொடுமை வழக்கு பதிவு செய்யப்பட்டது."

## மேற்கோள்கள்

## வெளி இணைப்புகள்
*

பகுப்பு:வாரங்கல் மாவட்ட நபர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:2014 இறப்புகள்
பகுப்பு:1974 பிறப்புகள்
ககன்தீப் கௌர்

**ககன்தீப் கௌர்**  (Gagandeep Kaur)  இந்தியாவைச் சேர்ந்த வில்வீராங்கனையாவார்.  வில்வித்தை மகளிர் கூட்டு அணியில் இயானோ அன்சுதா மற்றும் பாக்யபதி சானுவுடன் சேர்ந்து மலேசியாவை தோற்கடித்து பதக்கம் (வெண்கலம்) வென்ற பஞ்சாபிலிருந்து போட்டியிட்ட முதல் வில்வித்தை வீராங்கனை என்ற சிறப்புக்கு உரியவரானார். இவரது எதிர்பாராத இந்த சாதனைக்காக பாட்டியாலாவில் உள்ள பஞ்சாப் பல்கலைக்கழகம்  ரூ.2 லட்சம் ரொக்கப் பரிசு வழங்கி இவரை கௌரவித்தது.

## மேற்கோள்கள்

பகுப்பு:இந்திய விளையாட்டு வீரர்கள்
பகுப்பு:இந்தியப் பெண்கள்
பகுப்பு:வாழும் மக்கள்
பகுப்பு:1994 பிறப்புகள்
பகுப்பு:வில்வித்தை வீரர்கள்
அம்மனூர் மாதவ சாக்யார்

**அம்மனூர் மாதவ சாக்யார்** (*Ammannur Madhava Chakyar*; 13 மே 1917-1 சூலை 2008) என்பவர் இந்தியாவில் கேரளா மாநிலத்தினைப் பூர்வீகமாகக் கொண்ட பாரம்பரிய சமசுகிருத நாடக வடிவமான குதியாட்டத்தின் குரு ஆவார். முன்பு கோவில்களில் மட்டுமே நிகழ்ச்சிகளை நடத்திக் கொண்டிருந்தவர்களை பொது நிகழ்ச்சிகளில் பிரபலமானவர்களா மாற்றியதற்காக அறியப்படுகிறார்.

## அங்கீகாரம்
* பத்ம பூசண்-இந்திய அரசு-2003
* பத்மசிறீ 1981
* சங்கீத நாடக அகாதமி விருது-1979
* கேரள சங்கீத நாடக அகாதமி ஆய்வு நிதியுதவி-1990 
* காளிதாசா சம்மன்
* கேரளாவின் கண்ணூர் பல்கலைக்கழகத்தில் டி-லிட் பட்டம்
* திரிபுனிதுரா, குடியாத்தம் பன்னாட்டு மையத்தின் தங்க வளையல்
* 2001 இல் பாரிசில் இருந்து யுனெஸ்கோ பாராயணம்
* கேரள சங்கீத நாடக அகாதமி விருது
* கேரள கலாமண்டலம் விருது

## மேற்கோள்கள்

## மேலும் வாசிக்க
* *Into the world of Kutiyattam : with the legendary Ammannur Madhava Chakyar* by  G. Venu (1945- ); foreword by Premlata Puri. Natana Kairali, 2002.

## வெளி இணைப்புகள்

பகுப்பு:மலையாள மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:2008 இறப்புகள்
பகுப்பு:1917 பிறப்புகள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
லூசிலா வெனேகாசு

**லூசிலா வெனேகாசு மான்டெசு** (*Lucila Venegas Montes*) (பிறப்பு 23 ஏப்ரல் 1981) என்பவர் மெக்சிகோ நாட்டைச் சேர்ந்த பன்னாட்டுக் கால்பந்து நடுவராவார். வெனேகாசு 2008ஆம் ஆண்டில் பன்னாட்டுக் காற்பந்து சங்கங்களின் கூட்டமைப்பின் பட்டியலிடப்பட்ட நடுவரானார். இவர் பிரான்சில் பன்னாட்டுக் காற்பந்து சங்கங்களின் கூட்டமைப்பின் 2019 மகளிர் உலகக் கோப்பை போட்டிகளின் அதிகாரியாகச் செயல்பட்டார். அக்டோபர் 2020-இல், மெக்சிகோவில் தேசிய விளையாட்டு விருதை (பிரீமியோ நேஷனல் டி டெபோர்ட்ஸ்) வென்றார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்
பரகலா பிரபாகர்

**பரகலா பிரபாகர்** (Parakala Prabhakar) (பிறப்பு ஜனவரி 2,1959) ஓர் இந்திய அரசியல் பொருளாதார நிபுணரும் மற்றும் சமூக வர்ணனையாளரும் ஆவார். இவர் தகவல் தொடர்பு ஆலோசகராக பணியாற்றினார். ஜூலை 2014 முதல் ஜூன் 2018 வரை ஆந்திரப் பிரதேச அரசில் அமைச்சர் பதவிக்கு ஈடான பதவி வகித்தார். பல ஆண்டுகளாக ஆந்திரப் பிரதேசத்தின் தொலைக்காட்சி நிறுவனங்களில் நடப்பு விவகாரங்கள் குறித்த கலந்துரையாடல் நிகழ்ச்சியை வழங்கி வந்தார். ஈடிவி2யில் பிரதித்வனி மற்றும் என்டிவியில் நமஸ்தே ஆந்திரப் பிரதேசம் ஆகியவை இவரது நிகழ்ச்சிகள். பிரசா ராச்யம் கட்சியின் முன்னாள் செய்தித் தொடர்பாளராகவும், அதன் நிறுவன பொதுச் செயலாளர்களில் ஒருவராகவும் இருந்தார். 2000களின் முற்பகுதியில், பாரதிய ஜனதா கட்சியின் ஆந்திரப் பிரதேச பிரிவின் செய்தித் தொடர்பாளராக பரகலா இருந்தார். தற்போதைய இந்திய அரசில் நிதி அமைச்சர் நிர்மலா சீதாராமன் இவரது மனைவியாவார்.

## சொந்த வாழ்க்கை
பரகலா, ஆந்திராவின் நரசாபுரத்தில் ஒரு தெலுங்கு பிராமணக் குடும்பத்தில் பிறந்தார். இவர் இந்திய தேசிய காங்கிரசு கட்சியைச் சேர்ந்தவர். இவரின் தாயார் பரகலா காளிகாம்பா ஆந்திரப் பிரதேச சட்டமன்ற உறுப்பினராக இருந்தார். அதே நேரத்தில் இவரின் தந்தை பரகலா சேசாவதாரம் நரசாபுரம் சட்டமன்ற உறுப்பினராக இருந்தார். மேலும் 1970 களிலும் 1980 களின் முற்பகுதியிலும் ஆந்திரப் பிரதேச மாநிலத்தில் தொடர்ச்சியாக மூன்று அமைச்சரவைகளில் பணியாற்றினார். இலண்டன் பொருளாதாரப் பள்ளியில் முனைவர் பட்டம் பெற்றார். புது தில்லி, ஜவகர்லால் நேரு பல்கலைக்கழகத்தில் தத்துவத்தில் முதுகலைப் பட்டமும் பெற்றுள்ளார்.

பிரபாகர் 1986 இல் நிர்மலா சீதாராமனை மணந்தார். இவர்களுக்கு ஒரு மகள் உள்ளார்.

## அரசியல் வாழ்க்கை
பிரசா ராச்யம் கட்சியில் சேருவதற்கு முன்பு பாரதிய ஜனதா கட்சியின் அதிகாரப்பூர்வ செய்தித் தொடர்பாளராக பணியாற்றினார்.

பிரசா ராச்சியம் கட்சியின் நிறுவன உறுப்பினர்களில் ஒருவரான இவர் ஏப்ரல் 2009 இல், மாநிலத் தேர்தலுக்கு சில மாதங்களுக்கு முன்பு, கட்சியின் செயல்பாடுகளில் கருத்து வேறுபாடுகளைக் காரணமாக கட்சியை விட்டு வெளியேறினார்.

## மேற்கோள்கள்

## வெளி இணைப்புகள்
* LinkedIn
* Twitter

பகுப்பு:மேற்குக் கோதாவரி மாவட்ட மக்கள்
பகுப்பு:1959 பிறப்புகள்
பகுப்பு:வாழும் மக்கள்
2021-இல் அந்தாட்டிக்கா

**2021-இல் அந்தாட்டிக்கா** (*2021 in Antarctica*) என்பது 2021ஆம் ஆண்டில் அந்தாட்டிக்காவில் நிகழ்ந்த நிகழ்வுகளாகும்.

## நிகழ்வுகள்
*தொடர் நிகழ்வுகள்: அந்தாட்டிக்காவில் [[கோவிட்-19 பெருந்தொற்று]]*

* மார்ச் 18-அந்தாட்டிக்காவில் உள்ள தனது பணியாளர்களில் ஒரு பகுதியினர் கோவிட்-19க்கு எதிராகத் தடுப்பூசி போடப்பட்டதாக சிலி விமானப்படை அறிவித்தது. இதனால் இவர்கள் இக்கண்டத்தில் தடுப்பூசி பெற்ற முதல் மக்கள் என்ற பெருமையைப் பெற்றனர்.
* மே 19-மயோர்க்காவினை விடச் சற்று பெரிய ஒரு பனிப்பாறை, A-76 அந்தாட்டிக்கா வெடெல் கடலில் உள்ள ரோன் பனிப்பாறையிலிருந்து நெகிழ்வித்துத் தள்ளி உருண்டன.
* சூலை 1-அந்தாட்டிக்காவில் எசுபெரான்சா தளத்தில் 18.3°C (64.9°F) என்ற மிக உயர்ந்த வெப்பநிலை பதிவாகியுள்ளதாக ஐக்கிய நாடுகள் சபையின் உலக வானிலை அமைப்பு உறுதிப்படுத்தியது.

## மேற்கோள்கள்

பகுப்பு:அண்டார்க்டிக்கா
பால்சந்திர முங்கேகர்

**பால்சந்திர லக்ஷ்மன் முங்கேகர்** (*Bhalchandra Laxman Mungekar*) (பிறப்பு: மார்ச் 2,1946) ஒரு இந்தியப் பொருளாதார நிபுணர், கல்வியாளர், சமூக சேவகர் மற்றும் மாநிலங்களவை உறுப்பினர் ஆவார். இவர் வேளாண் பொருளாதாரத்தில் நிபுணத்துவம் பெற்றவர் மற்றும் பி. ஆர். அம்பேத்கர் குறித்த நிபுணர் ஆவார்.

## தொடக்க கால வாழ்க்கை.
மகாராட்டிராவின் கொங்கன் பிராந்தியத்தில் உள்ள முங்கே கிராமத்தில் லக்ஷ்மன் கோபால் முங்கேகர் மற்றும் செவந்தி முங்கேகர் ஆகியோருக்கு முங்கேகர் பிறந்தார். பரேலில் உள்ள நவபாரத் வித்யாலயா மற்றும் வடாலாவில் உள்ள சித்தார்த் ஆங்கில உயர்நிலைப் பள்ளியில் பயின்ற இவர், மும்பைப் பல்கலைக்கழகத்தில் பொருளாதாரத்தில் இளங்கலை, முதுகலை மற்றும் முனைவர் பட்டம் பெற்றார். 1965 ஆம் ஆண்டில், அவர் இந்திய ரிசர்வ் வங்கி எழுத்தராக சேர்ந்து உதவி பொருளாதார நிபுணர் பதவிக்கு உயர்த்தப்பட்டார்.

## தொழில் வாழ்க்கை
மும்பைப் பல்கலைக்கழகத்தின் துணைவேந்தராகப் பணியாற்றியுள்ள இவர், இந்திய வேளாண் விலை ஆணையத்தின் திட்டக் குழுவிலும் பணியாற்றியுள்ளார். முங்கேகர் சிம்லாவில் உள்ள இந்திய மேம்பட்ட ஆய்வு நிறுவனத்தின் தலைவராகவும் இருந்துள்ளார். மேலும், இவர் பல்கலைக்கழக மானியக் குழுவின் தலைவராகவும் இருந்துள்ளார். இவர் ஒரு எழுத்தாளரும், சிறந்த தத்துவஞானியும் ஆவார். இவர் சித்தார்த் கலை, அறிவியல் மற்றும் வர்த்தக கல்லூரி பொருளாதார ஆசிரியராகவும் இருந்தார்.

## தனிப்பட்ட வாழ்க்கை
அவர் அம்பேத்காரிய சித்தாந்தத்தால் ஈர்க்கப்பட்டவர் மற்றும் புத்த மதத்தைப் பின்பற்றுபவர்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:தலித் எழுத்தாளர்கள்
பகுப்பு:இந்தியப் பௌத்தர்கள்
பகுப்பு:மகாராட்டிர அறிவியலாளர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிந்துதுர்க் மாவட்ட நபர்கள்
பகுப்பு:மாநிலங்களவை நியமன உறுப்பினர்கள்
பகுப்பு:வாழும் மக்கள்
பகுப்பு:1946 பிறப்புகள்
ரிது சிங் (செயல்பாட்டாளர்)

**ரிது சிங்** (*Ritu Singh*) (பி. சுமார் 1996) ஒரு இந்திய தலித் உரிமை ஆர்வலர் ஆவார். இவர் தில்லி பல்கலைக்கழகத்தின் தௌலத் ராம் கல்லூரி தொடர்புடையவர். நியாயமற்ற பணிநீக்கத்திற்கு எதிரான இவரது எதிர்ப்புகளுக்காக நன்கு அறியப்பட்டவர் ஆவார். இவர் குறிப்பிடத்தக்க உளவியல் அறிஞர் ஆவார்.

## தொடக்க கால வாழ்க்கை.
இவர் பஞ்சாபின் தர்ன் தரன் மாவட்டத்தைச் சேர்ந்தவரும் தில்லி பல்கலைக்கழகத்தில் உளவியலில் முனைவர் பட்டம் பெற்றவரும் ஆவார்.

## செயல்பாடு
சாதி துன்புறுத்தல் மற்றும் சட்டவிரோதமாக பணிநீக்கம் செய்யப்பட்டதாகக் கூறப்படுவதற்கு எதிராக 2023 செப்டம்பரில் தில்லி பல்கலைக்கழகத்தின் வடக்கு வளாகத்தில் உள்ள கலைப் பீடத்தின் முன் அவர் ஒரு போராட்டத்தை நடத்தினார். 2019 ஆம் ஆண்டில் தௌலத்ராம் கல்லூரியில் தற்காலிக உதவிப் பேராசிரியராக சேர்ந்த பிறகு, டாக்டர் சிங் ஒரு வருடத்திற்குப் பிறகு பணிநீக்கம் செய்யப்பட்டார், மேலும் இவரது ஒப்பந்தம் நீட்டிக்கப்படவில்லை. இவரது போராட்டம் கல்லூரி நிர்வாகத்திற்கு எதிராக இருந்தது.  இந்திய கல்வித்துறை அமைச்சகத்தின் (மேனாள் மனித வள மேம்பாட்டுத் துறை) வழிகாட்டுதல்களை கல்லூரி நிர்வாகி மீறியதாக இவர் குற்றம் சாட்டினார்.

192 நாட்கள் போராட்டத்திற்குப் பிறகு, இவர் தில்லி பல்கலைக்கழகத்தின் கலைப் பீடத்தின் முன் பி.எச்.டி பக்கோடா கடை ஒன்றைத் திறந்தார். இது தொடர்பாக, இந்திய தண்டனைச் சட்டத்தின் (இந்திய தண்டனைச் சட்டம் பிரிவு 283) கீழ் டாக்டர் ரிது சிங் மீது தில்லி போலீசார் வழக்குப்பதிவு செய்துள்ளனர்.

மாணவர்கள் மற்றும் குடிமைச் சங்கங்கள் இவருக்கு ஆதரவாகப் போராட முன்வந்துள்ளன. தலித் அரசியல் கட்சியான பீம் ராணுவ ஆதரவாளர்களும் இந்தப் போராட்டத்தில் இவருடன் இணைந்திருந்தனர். இவரது கோரிக்கைக்கு வலிமை சேர்ப்பதன் மூலம் இவர்கள் நீதியைக் கோரியுள்ளனர்-'நௌக்ரி நஹி நியாய் சாஹியே', (நான் எனது வேலைக்காக போராடவில்லை, நீதியைக் கோருகிறேன்).

## மேலும் காண்க

* தலித்

## மேற்கோள்கள்

பகுப்பு:தலித் சிந்தனையாளர்கள்
பகுப்பு:வாழும் மக்கள்
சுந்தர் சிங் பண்டாரி

**சுந்தர் சிங் பண்டாரி** (*Sunder Singh Bhandari*) (12 ஏப்ரல் 1921 - சூன் 2005) ஒரு இந்திய அரசியல்வாதியும், ராஷ்டிரிய சுயம்சேவக் சங்க பிரச்சாரகரும் பாரதிய ஜனசங்கம் மற்றும் பாரதிய ஜனதா கட்சியைச் சேர்ந்த அரசியல்வாதியும் ஆவார்.

## தொடக்க கால வாழ்க்கை மற்றும் கல்வி
1921 ஆம் ஆண்டில் உதய்பூரில் டாக்டர் சுஜான் சிங்ஜி பண்டாரி மற்றும் ஃபுல்கன்வர்பாய்ஜி ஆகியோருக்குப் பிறந்த இவர், சிரோஹி மற்றும் உதய்பூரில் பள்ளிக் கல்வியையும், கான்பூரில் கல்லூரிக் கல்வியையும் பெற்றார். 1941 ஆம் ஆண்டில் கான்பூரில் உள்ள எஸ். டி. கல்லூரியில் சட்டத்தில் பட்டப்படிப்பையும் 1942 ஆம் ஆண்டில் கான்பூரில் உள்ள தயானந்த் ஆங்கிலோ-வேத கல்லூரியில் கலைப்பிரிவில் உளவியலில் முதுகலைப் பட்டமும் பெற்றார்.

## தொழில் வாழ்க்கை
இராட்டிரிய சுயம்சேவக் சங்கத்தில் சேருவதற்கு முன்பு மேவார் உயர்நீதிமன்றத்தில் சிறிது காலம் வழக்கறிஞராகப் பணியாற்றினார். இந்த அமைப்பில் பல பொறுப்புகளை வகித்தார். 1951-ஆம் ஆண்டில் நிறுவப்பட்ட அரசியல் கட்சியான ஜனசங்கத்தின் நிறுவன உறுப்பினராக இருந்தார்.

ஜனசங்கத்திலும் பின்னர் பாரதிய ஜனதா கட்சியிலும் பல்வேறு நிறுவனப் பதவிகளில் பணியாற்றினார். இவர் ஆளுநராக வருவதற்கு முன்பு பாரதிய ஜனதா கட்சியின் துணைத் தலைவராக இருந்தார். இவர் மாநிலங்களவைக்கு  1966 ஆம் ஆண்டில் இராசத்தானில் இருந்தும்,  1976 மற்றும்1992 ஆம் ஆண்டுகளில் உத்தரப்பிரதேசத்திலிருந்தும் மாநிலங்களவைக்குத் தேர்ந்தெடுக்கப்பட்டார்.

1976 ஆம் ஆண்டில் இந்திரா காந்தி இந்தியாவில் உள்நாட்டு அவசரநிலையை அறிவித்தபோது இவர் தில்லி தொடருந்து நிலையத்தில் கைது செய்யப்பட்டார்.

1998 ஏப்ரல் 27 அன்று பீகார் ஆளுநராக நியமிக்கப்பட்ட இவர் 1999 மார்ச் 15 வரை பணியாற்றினார். 18 மார்ச் 1999 முதல் 6 மே 2003 வரை குஜராத்தின் ஆளுநராகப் பணியாற்றினார். இவர் 22 சூன் 2005 அன்று இறந்தார்.

## மேற்கோள்கள்

## வெளி இணைப்புகள்

* பீகார் ஆளுநர்

பகுப்பு:2005 இறப்புகள்
பகுப்பு:1921 பிறப்புகள்
பகுப்பு:குசராத்து ஆளுநர்கள்
பகுப்பு:பீகார் ஆளுநர்கள்
மினர்வா மெக்கோனகல்

**பேராசிரியர் மினர்வா மெக்கோனகல்** (*Minerva McGonagall*) ஜே. கே. ரவுலிங் *[[ஆரி பாட்டர்|ஹாரி பாட்டர்]]* தொடரில் ஒரு கற்பனைக் கதாபாத்திரம். பேராசிரியர் மெக்கோனகல் ஹாக்வார்ட்ஸ் சூனியக் கலை மற்றும் மந்திரவாதிகளுக்கான பள்ளியில் பேராசிரியராகவும், கிரிஃபிண்டர் தலைவராகவும், உருமாற்றப் பேராசிரியராகவும் ஆல்பஸ் டம்பில்டோரின் கீழ் துணைத் தலைமை ஆசிரியராகவும், பீனிக்ஸ் ஆணையின் உறுப்பினராகவும் உள்ளார். வோல்ட்மார்ட் பிரபு தனது மாணவர் ஹாரி பாட்டரின் கைகளில் தோல்வியடைந்ததைத் தொடர்ந்து, தலைமை ஆசிரியர்களான ஆல்பஸ் டம்பில்டோர் மற்றும் செவரஸ் ஸ்னேப் ஆகியோரின் மரணத்தைத் தொடர்ந்து, மெக்கோனகல் தலைமை ஆசிரியை பதவியை ஏற்றார். மெக்கோனகலை நடித்த நடிகைகள்-  மேகி ஸ்மித் மற்றும் பின்னர் ஃபியோனா கிளாஸ்காட்- தி கிரைம்ஸ் ஆஃப் கிரிண்டல்வால்ட் மற்றும் தி சீக்ரெட்ஸ் ஆஃப் டம்பில்டோர் ஆகிய திரைப்படங்களின் தொடர்ச்சித் திரைப்படங்களில் சித்தரிக்கப்பட்டார்.
## மேற்கோள்கள்

பகுப்பு:ஆரி பாட்டர் கதாப்பாத்திரங்கள்
கட்டைக்காடு

**கட்டைக்காடு** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது. இது மருதங்கேணிக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
செவ்விறகு மரங்கொத்தி

**செவ்விறகு மரங்கொத்தி** (*Crimson-winged woodpecker*-*பைகசு புனிசெசு*) என்பது மரங்கொத்தி குடும்பத்தைச் சேர்ந்த ஒரு பறவைச் சிற்றினமாகும். இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்தில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது 25 செ. மீ. நீளம் வரை வளரும். &nbsp;இதன் முக்கிய உணவாகப் பூச்சிகள் மற்றும் இளம் உயிரிகள் உள்ளன. இது ஒரு பிரகாசமான மற்றும் வண்ணமயமான பறவை. இதை எளிதாக இனம் காணலாம்.

## மேற்கோள்கள்

பகுப்பு:மலேசியப் பறவைகள்
தர்மவரம் நகராட்சி

**தர்மவரம் நகராட்சி** (*Dharmavaram Municipality*) என்பது இந்திய மாநிலமான ஆந்திராவில் அமைந்துள்ள தர்மவரம் நகரில் செயல்படும் தன்னாட்சி உள்ளாட்சி அமைப்பாகும். இது தேர்வு தர நகராட்சியாக வகைப்படுத்தப்பட்டுள்ளது.

## வரலாறு
தர்மவரம் நகராட்சி 1964-இல் உருவாக்கப்பட்டது. அனந்தபூர் மாவட்டத்தில் உள்ள கடிரி நகராட்சியும் இதனுடன் உருவாக்கப்பட்டது.

## நிர்வாகம்
தர்மவரம் நகராட்சி 40.45 சதுர கி. மீ. பரப்பளவில் பரவியுள்ளது. மேலும் இந்நகராட்சியில் 40 பகுதிகள் உள்ளன. நகராட்சியின் தற்போதைய தலைவர் லிங்கம் நிர்மலா ஆவார்.

## விருதுகள் மற்றும் சாதனைகள்
2015ஆம் ஆண்டில், நீர் வழங்கல் மற்றும் கழிவுநீர் சேவைகள் இயக்கத்தின் ஒரு பகுதியாக மாநிலத்தின் 31 நகரங்களில் இதுவும் ஒன்றாகும், இது அம்ருத் திட்டத்தின் கீழ் செயல்படுகிறது. 2015ஆம் ஆண்டில், நகர்ப்புற மேம்பாட்டு அமைச்சகத்தின் *[[தூய்மை இந்தியா இயக்கம்|தூய்மை இந்தியா இயக்கத்தின்]]* படி, தர்மவரம் நகராட்சி நாட்டில் 224ஆவது இடத்திலிருந்தது.

## மேலும் காண்க

* ஆந்திராவில் உள்ள நகராட்சிகளின் பட்டியல்

## மேற்கோள்கள்

பகுப்பு:ஆந்திரப் பிரதேசம்
சாத்தம் தீவு சிள்வண்டு

**சாத்தம் தீவு சிள்வண்டு** என்பது நியூசிலாந்தில் காணப்படும் சிள் வண்டு சிற்றினம் (*கிகிகியா லாங்குலா*) ஆகும். இந்த சிற்றினம் முதன்முதலில் 1950 இல் ஜார்ஜ் ஹட்சன் என்பவரால் விவரிக்கப்பட்டது. இது நியூசிலாந்தில் மட்டும் காணப்படும் அகணிய உயிரி ஆகும்.

## மேற்கோள்கள்

பகுப்பு:நியூசிலாந்தின் உயிரினங்கள்
பகுப்பு:அகணிய உயிரிகள்
பகுப்பு:வண்டுகள்
14 (எண்)

**14**  (பதினான்கு) (*fourteen*)என்பது தமிழ் எண்களில் ௧௪ அல்லது ௰௪  என்பதைக் குறிக்கும் இந்து-அராபிய எண் ஆகும். பதினான்கு என்பது பதின்மூன்றிற்கும் பதினைந்திற்கும் இடைப்பட்ட இயற்கை எண் ஆகும். 14 இல் "நான்கு"  என்ற எண் உள்ளதால், இது "பதினான்கு" என்று உச்சரிக்கப்படுகிறது.

## கணிதத்தில்
* 14 என்பது ஏழாவது பகு எண் ஆகும்.
* 14 என்பது 2 \times q (இங்கு q வடிவிலமைந்த மூன்றாவது  அரைப்பகாஎண் ஆகும்.2 \times q (இங்கு q பெரிய பகாஎண்).
* மேலும் 14, இரு வெவ்வேறு அரைப்பகாத்தனிகளைக் கொண்ட வரிசையின் இரண்டாவது திரளான (14, 15) இன் முதல் உறுப்பாகவுள்ளது.  
* இவ்வரிசையிலுள்ள அடுத்த திரள்(21, 22) ஆகும். இத் திரளிலுள்ள இரு உறுப்புகளின் கூடுதல்  21+22 = 43; 43 ஆனது பதினான்காவது பகா எண் ஆகும். 
* 14, ஒரு ஒரூஉ எண் ஆகும்.
* 14, கேடலான் எண்களில் நான்காவதாகும்.
* 14 ஆய்லரின் டோஷண்ட் சார்பு \varphi(x) = n இல் எந்தத் தீர்வுமில்லாத மிகக்குறைந்த இரட்டை எண் (n=14) ஆகும்.

## காரணிகள்
பதினான்கின் நேர்க் காரணிகள் 1, 2, 7, 14 என்பனவாகும்.

## அறிவியலில்
### வேதியியல்
*சிலிக்கானின் அணு எண் 14.
*நைதரசனின் அண்ணளவான அணு எடை 14 ஆகும்.
**f* துணைநிலையில் பொருத்தக்கூடிய இலத்திரன்களின் அதிகபட்ச எண்ணிக்கை 14 ஆகும்.

## மற்றத் துறைகளில்
**14** என்பது :
*  நாட்களின் எண்ணிக்கை இருவாரமாக.
*  அமெரிக்க அரசியலமைப்பின் பதினான்காவது திருத்தம் என்பது அடிமைகளின் உரிமைகளை மீட்டெடுப்பதை நோக்கமாகக் கொண்ட உள்நாட்டுப் போருக்குப் பிந்தைய (புனரமைப்பு) நடவடிக்கையில், ஆப்பிரிக்க வம்சாவளியைச் சேர்ந்தவர்களுக்கு குடியுரிமை வழங்கியது.
* ஈரேழ்வரிப்பா 14 வரி எண்ணிக்கை கொண்டதாக உள்ளது.

## குறிப்புகள்

## மேற்கோள்கள்

*

பகுப்பு:முழு எண்கள்
இந்தியாவில் அழிவுநிலையில் உள்ள அகணியத் தாவரங்களின் பட்டியல்

இந்தியாவில் அழிவுநிலையில் உள்ள அகணியத் தாவரங்களின் பட்டியல்
## துன்பேர்சியா பேரினம்
*துன்பேர்சியா
*துன்பேர்சியா கிரிகோரீ
* துன்பேர்சியா அபினிசு
* துன்பேர்சியா அலாடா
* துன்பேர்சியா இலாரிபோலியா
* துன்பேர்சியா உசம்பரிகா
* துன்பேர்சியா எரிக்டா
* துன்பேர்சியா ஓசியானா
* துன்பேர்சியா கிராண்டிஃப்ளோரா
* துன்பேர்சியா கிரிகோரீ
* துன்பேர்சியா சப்கார்டாடிபோலியா
* துன்பேர்சியா சவோன்சிசு
* துன்பேர்சியா சுபலாடா
* துன்பேர்சியா செசிலிசு
* துன்பேர்சியா டிராசிச்லாமிசு
* துன்பேர்சியா டிரைகோகார்பா
* துன்பேர்சியா டோகோயின்சிசு
* துன்பேர்சியா டோமைன்டோசா
* துன்பேர்சியா தேசெபீசிபோலியா
* துன்பேர்சியா பாட்டிசுகோம்பை
* துன்பேர்சியா பிராகரன்சு
* துன்பேர்சியா வெர்டுகோடி
* துன்பேர்சியா வேனோசா
* துன்பேர்சியா வோகேலியானா

## முண்மூலிகைக் குடும்பம்
* அகான்தசு
* ஆடாதோடை
* ஆன்ட்ரோகிராஃபிசு
* இடயந்தெரா அமெரிக்கானா
* இடயந்தெரா செகுந்தா
* இடயந்தெரா பெக்டோரலிசு
* இரைனாகாந்தசு சுகோபரியசு
* இரைனாகாந்தசு நசுடசு
* உருயெல்லியே
* உரூல்லியா படுல
* உரூல்லியா புரோசுட்ராடா
* உரூலியா டுயூபரோசா
* உரோசுடெல்லுலேரியா
* உரோசுடெல்லுலேரியா அட்சென்டென்சு
* உரோசுடெல்லுலேரியா திபுயுசா
* உரோசுடெல்லுலேரியா புரோகம்பென்சு
* எக்போலியம் விரிடே
* எலித்ராரியா அகவுலிசு
* ஏசிசுட்டாசியா டாய்சில்லியனா
* ஐகுரோபிலா இலான்சியா
* ஐகுரோபிலா செனகலென்சிசு
* ஐபோசுடெசு
* ஐபோசுடெசு திரிஃபுளோரா
* கனகாம்பரம்
* காட்டுப்பூரான் கொடி
* காரக்காஞ்சிரம்
* கிராசாண்ட்ரா
* கிராப்டோபில்லம் பிக்டம்
* கோடகசாலை
* கோபுரம் தாங்கி
* சுட்ரோபிலாந்தசு ஆரிகுலேட்டா
* சுட்ரோபிலாந்தசு கான்சாங்குனிய
* சுட்ரோபிலாந்தசு கிரிசுபா
* சுட்ரோபிலாந்தசு குசியா
* சுட்ரோபிலாந்தசு தோமென்டோசா
* சுட்ரோபிலாந்தசு யோமி
* திக்லிப்டெரா
* திக்லிப்டெரா குனேட்டா
* திக்லிப்டெரா சைனென்சு
* திக்லிப்டெரா புப்லியுரோய்டெசு
* திக்லிப்டெரா முக்ரோனாட்டா
* திக்லிப்டெரா வெர்டிசில்லாடா
* திசுகோரிசிடே நாக்சனா
* துன்பேர்சியா
* நறுஞ்சுவைக் கீரை
* நிலவேம்பு
* நீர்ச்சுள்ளி
* பார்லேரியா
* பார்லேரியியே
* பாலோப்சிசு இம்பிரிகேட்டா
* பிலேஃபாரிசு மதராசுபாடென்சிசு
* பெரியா நங்கை
* மதுரை பாம்புமூலிகை
* முண்மூலிகைத் துணைக்குடும்பம்
* மெய்யெனியா
* யசுட்டிசியா சிம்ப்ளக்சு
* யசுட்டிசியா செண்டருசா
* யசுட்டிசியா பிலவா
* யசுட்டிசியா புரோசுட்ராட்டா
* லெப்பிடகதிசு கிரிசுட்டாட்டா
* லெப்பிடகதிசு சுகாரியோசா

## பார்லேரியா பேரினம்
* ஊதா முள்ளி
* சுள்ளி மலர்
* நீலாம்பரம்
* பார்லேரியா
* பார்லேரியா அஃபினிசு
* பார்லேரியா அகன்தோய்டெசு
* பார்லேரியா அகுமினாட்டா
* பார்லேரியா அகுலியடா
* பார்லேரியா அப்சர்வேட்ரிக்சு
* பார்லேரியா அர்னோட்டியானா
* பார்லேரியா அல்போசுடெல்டா
* பார்லேரியா இன்வோலுக்ரேட்டா
* பார்லேரியா எலிகன்சு
* பார்லேரியா ஒப்டுசா
* பார்லேரியா ஒபகா
* பார்லேரியா கசுபிடேட்டா
* பார்லேரியா கல்பினி
* பார்லேரியா கார்ருதர்சியானா
* பார்லேரியா கிரினீ
* பார்லேரியா கோர்டாலிகா
* பார்லேரியா டெட்ராகன்தா
* பார்லேரியா டெர்மினலிசு
* பார்லேரியா பக்சிஃபோலியா
* பார்லேரியா பிரட்டென்சிசு
* பார்லேரியா பிரிடோரியன்சிசு
* பார்லேரியா மைகன்சு
* பார்லேரியா மைசோரன்சிசு
* பார்லேரியா ரீபென்சு
* பார்லேரியா லாங்கிஃபுளோரா
* பார்லேரியா லுப்புலைனா
* மேகவண்ணக்குறிஞ்சி

## அகான்தசு பேரினம்
* அகான்தசு
* அகான்தசு ஆர்போரெசு
* அகான்தசு இபிராக்டீடசு
* அகான்தசு இர்சுடசு
* அகான்தசு பாலிசுடாசைசு
* அகான்தசு மோலிசு
* அகான்தசுப் பால்கனியசு
* கழுதைப்பிட்டி, மூலிகை

## மேற்கோள்கள்

பகுப்பு:இந்தியத் தாவரங்கள்
திராகோனியன் அரசியலமைப்பு

**திராகோனியன் அரசியலமைப்பு** அல்லது **திராகோவின் சட்டம்** என்பது கிமு 7 ஆம் நூற்றாண்டின் இறுதியில் ஏதென்ஸ் நகரத்தில் திராகோ என்பவரால் எழுதப்பட்டு  செயல்படுத்தப்பட்ட சட்டம் ஆகும். 

திராகோ என்பவர் பண்டைய கிரேக்கத்தில் ஏதென்சின் வரலாற்றில் முதலில் அறியப்பட்ட சட்டமியற்றி ஆவார். 

இவர் நடைமுறையில் இருந்த வாய்மொழிச் சட்டம் மற்றும் இரத்தத்துக்கு இரத்தம் ஆகியவற்றை நீதிமன்றத்தால் மட்டுமே நடைமுறைப்படுத்துவதற்கு ஏற்றதாக எழுதப்பட்ட சட்டமாக மாற்றினார்.

## குறிப்புகள்

பகுப்பு:பண்டைய கிரேக்க சட்டம்
சந்த் நிர்மலா

**சந்த் நிர்மலா** (*Sant Nirmala*) என்பவர் இந்தியாவின் மகாராட்டிர மாநிலத்தில் 14 ஆம் நூற்றாண்டில் வாழ்ந்த ஒரு கவிஞர் ஆவார். சொகமேலாவின் இளைய சகோதரியாக, இவர் தனது சகோதரருடன் சமமாக புனிதமாகக் கருதப்பட்டார், எனவே இவர் ஒரு இந்துத் துறவியாகவும் கருதப்படுகிறார். நிர்மலா மஹார் சாதியைச் சேர்ந்த பாங்காவை மணந்தார். இவரது எழுத்துக்கள் பெரும்பாலும் சாதி அமைப்பின் விளைவாக இவர் அனுபவித்த அநீதி மற்றும் ஏற்றத்தாழ்வுகளை விவரிக்கும் அபங்குகளை (மராட்டியத்தின் ஒரு விதமான துதிப்பாடல்கள்) கொண்டுள்ளன.

நிர்மலா உலகத் திருமண வாழ்க்கை குறித்து வருத்தம் தெரிவித்தார். மேலும், பாந்தர்பூர் கடவுளை மகிழ்வித்தார். இவர் தனது கணவரான பாங்காவை தனது கவிதைகளில் ஒருபோதும் குறிப்பிடவில்லை.

## மேற்கோள்கள்

பகுப்பு:தலித் எழுத்தாளர்கள்
பகுப்பு:தலித் பெண் எழுத்தாளர்கள்
பகுப்பு:மராத்தி கவிஞர்கள்
கனிம அசுகார்பேட்டுகள்

**கனிம அசுகார்பேட்டுகள்** (*Mineral ascorbates*) என்பவை அசுகார்பிக் அமிலத்தின் (வைட்டமின் சி) உப்புகளின் குழுவாகும்.  இவை அசுகார்பேட்டுடன் (அசுகார்பிக் அமிலத்தின் அயனி) பிணைக்கப்பட்ட கனிம நேர்மின் அயனியை கொண்டிருக்கும். 

## தயாரிப்பு
அசுகார்பிக் அமிலத்தைக் கனிம கார்பனேட்டுகளுடன் சேர்த்து நீரிய கரைசல்களில் வினைபுரியச் செய்தால் கார்பன் டை ஆக்சைடை வெளியேற்றி, வினைவிளை பொருளை உலர்த்த வேண்டும். பின்னர் உலர்ந்த பொருளை விரும்பிய துகள் அளவுக்கு அரைப்பதன் மூலம் கனிம அசுகார்பேட்டுகள் தயாரிக்கப்படுகின்றன. 

கால்சியம் கார்பனேட்டு, பொட்டாசியம் கார்பனேட்டு, சோடியம் பைகார்பனேட்டு, மக்னீசியம் கார்பனேட்டு அல்லது பல கனிம வடிவங்களில் ஒன்றை கனிம கார்பனேட்டுகளாக தேர்வு செய்து கொள்ளலாம்.

## பயன்கள்
கனிம அசுகார்பேட்டுகள் உணவுப் நிரப்பிகளாகவும், உணவு சேர் பொருள்களாகவும், மருந்துகளாகவும் பயன்படுத்தப்படுகின்றன. கனிம அசுகார்பேட்டு மருந்திற்கு உதாரணமாக சோடியம் அசுகார்பேட்டு ஊசியை குறிப்பிடலாம்.  

பலவீனமான அமிலத்தன்மை கொண்ட அசுகார்பிக் அமிலத்தை விட அசுகார்பேட்டு உப்புகள் மனித உடலால் நன்கு ஏற்றுக்கொள்ளப்படுகின்றன. 

அசுகார்பேட்டுகள் உணவுப் பொருள்களை பாதுகாப்பதற்காகப் பயன்படுத்தப்படும் அதிக வினைத்திறன் கொண்ட எதிர் ஆக்சிகரணிகள் ஆகும்.

கனிம அசுகார்பேட்டுகளுக்கு எடுத்துக்காட்டுகளாவன:
* சோடியம் அசுகார்பேட்டு (ஐ301)
* கால்சியம் அசுகார்பேட்டு (ஐ302)
* பொட்டாசியம் அசுகார்பேட்டு (ஐ303)
* மக்னீசியம் அசுகார்பேட்டு

## மேற்கோள்கள்

பகுப்பு:அசுகார்பேட்டுகள்
பகுப்பு:உணவு எதிராக்சிகரணிகள்
பிரம்மபுரம் நிலநிரப்பு

**பிரம்மபுரம் நிலநிரப்பு** (*Bhrahmapuram landfill*) என்பது  இந்தியாவின் கேரள மாநிலத்திலுள்ள நகரமான கொச்சியில் அமைந்துள்ள ஒரு அதிகப்படியான கழிவுகளைக் கொட்டும் தளமாகும். இங்கு அமைந்துள்ள பிரம்மபுரம் திடக்கழிவு ஆலை கொச்சி மாநகராட்சிக்கு சொந்தமானது. இந்தத் தளம் சுற்றுச்சூழல் மாசுபாடு, தீ அபாயங்கள் மற்றும் பொது சுகாதாரம் மற்றும் பாதுகாப்பு பிரச்சினைகளுக்கு முக்கிய ஆதாரமாக உள்ளது. கொச்சி நகரம் ஒரு நாளைக்கு 600 டன்களுக்கும் அதிகமான கழிவுகளை உற்பத்தி செய்கிறது. அதில் கிட்டத்தட்ட 100 டன் பிரம்மபுரம் திடக்கழிவு ஆலையில் கரிம உரமாக சிதைக்கப்படுகிறது. திடக்கழிவுகளை நிர்வகிப்பதற்காக 2008 ஆம் ஆண்டில் திறக்கப்பட்ட ஆலை இறுதியில் நிலப்பரப்பாக மாற்றப்பட்டது. மார்ச் 2023 இன் படி, இந்த இடத்தில் 110 ஏக்கர் பரப்பளவில் 5.5 லட்சம் டன் கழிவுகள் இருப்பதாக மதிப்பிடப்பட்டுள்ளது. 2 மார்ச் 2023 அன்று, பிரம்மபுரம் கழிவு ஆலையில் ஒரு பெரிய தீ விபத்து ஏற்பட்டது, நகரின் பல பகுதிகளில் பல நாட்களாக நச்சு வாயு கொண்ட புகை சூழ்ந்திருந்தது.

## 2023 பிரம்மபுரம் கழிவு ஆலை தீ விபத்து
2 மார்ச் 2023 அன்று, பிரம்மபுரம் கழிவு ஆலையில் ஒரு பெரிய தீ விபத்து ஏற்பட்டது. தீ விபத்துக்குப் பிறகு, கொச்சி நகரின் பெரும்பகுதி புகையால் சூழப்பட்டது. கின்ஃப்ரா தொழில்துறை பூங்கா பின்னால் உள்ள சதுப்பு நிலப் பகுதியில் தீ விபத்து ஏற்பட்டது, மேலும் நகரம் முழுவதும் பல கிலோமீட்டர் தூரம் புகை பரவியது. இந்த நோய் பரவலைத் தொடர்ந்து, கேரள மாநில மாசுக் கட்டுப்பாட்டு வாரியம் கொச்சி மாநகராட்சிக்கு ரூ.1 கோடியே 80 இலட்சம் ரூபாய் அபராதம் விதித்தது. மார்ச் 6 அன்று, தீ விபத்து ஏற்பட்டதைத் தொடர்ந்து கொச்சியின் வளிமண்டலத்தில் உள்ள நச்சுக் கூறுகள் விரைவாக ஆபத்தான நிலைக்கு அதிகரித்தன. பல குடியிருப்பாளர்களும் எதிர்க்கட்சிகளும் தீ மனிதனால் உருவாக்கப்பட்டதாகவும், நிலப்பரப்பில் உள்ள கழிவுகளை சுரங்கத்தில் புதைப்பதற்காக ஈடுபடுத்தப்படும் ஒரு தனியார் நிறுவனம் அதை உருவாக்குவதில் முக்கியப் பங்கு வகித்ததாகவும் குற்றம் சாட்டினர்.

தீ விபத்து ஏற்பட்ட ஒரு வாரத்திற்குள், அருகிலுள்ள ஆலப்புழா மற்றும் கோட்டயம் மாவட்டங்களுக்கு புகை பரவியது. கொச்சி மக்கள் எரிவாயுச் சூழலில் சிக்கியிருப்பதாக கேரள உயர் நீதிமன்றம் கூறியது. கொச்சி மாநகராட்சி மற்றும் மாசுக் கட்டுப்பாட்டு வாரியத்தையும் நீதிமன்றம் விமர்சித்தது. பிரம்மபுரத்திற்கு குப்பைகளைக் கொண்டு செல்வது தீயின் காரணமாக நிறுத்தப்பட்ட பின்னர் கொச்சி நகரில் குப்பைகள் குவிந்தன. 12 நாட்கள் தொடர்ச்சியான நடவடிக்கைகளுக்குப் பிறகு, மார்ச் 13 அன்று தீ முற்றிலுமாக அணைக்கப்பட்டது.

## மேற்கோள்கள்

பகுப்பு:கழிவு மேலாண்மை
2,3,4,5-டெட்ராகுளோரோபீனால்

**2,3,4,5-டெட்ராகுளோரோபீனால்** (*2,3,4,5-Tetrachlorophenol*) என்பது C6H2Cl4O. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனாலின் குளோரினேற்றம் பெற்ற ஒரு வழிப்பெறுதியாக இச்சேர்மம் கருதப்படுகிறது. 116 பாகை செல்சியசு வெப்பநிலையில் இது உருகத் தொடங்கும். கொதி நிலைக்கு சூடாக்கப்பட்டால் பதங்கமாகும். 

## மேற்கோள்கள்

## உசாத்துணை
*

பகுப்பு:குளோரோ அரீன்கள்
பகுப்பு:பீனால்கள்
பகுப்பு:கரிம ஆலைடுகள்
2023 இராய்கட் நிலச்சரிவு

சூலை 19, 2023 அன்று உள்ளூர் நேரப்படி, இந்தியாவின் மகாராட்டிராவில் ராய்கட் நிலச்சரிவு ஏற்பட்டது. இந்த நிலச்சரிவு பலத்த மழையால் ஏற்பட்டது, இதன் விளைவாக குறைந்தது 26 பேர் இறந்தனர், 100 க்கும் மேற்பட்டோர் இடிபாடுகளுக்குள் சிக்கியதாக மதிப்பிடப்பட்டது.

## முந்தைய நாட்கள்
நிலச்சரிவுக்கு முந்தைய நாட்களில், இந்தியாவில் குறிப்பிடத்தக்க மழைப்பொழிவு இருந்தது. இதன் காரணமாக யமுனை நதியில் 45 ஆண்டு கால அளவில் இல்லாத அளவு நீர் மட்டம் உயர்ந்தது. நிலச்சரிவு ஏற்பட்ட பகுதி நிகழ்வுக்கு இரண்டு நாட்களுக்கு முன்பு "ஆரஞ்சு" எச்சரிக்கையின் கீழ் இருந்தது.

## நிலச்சரிவு
மகாராட்டிராவின் தலைநகரான மும்பையிலிருந்து சுமார் 60 கிலோமீட்டர் (37 மைல்) தொலைவில் உள்ள தொலைதூர மலை குக்கிராமமான இர்ஷல்வாடியில், சூலை 19,2023 அன்று இரவு 9.30 மணிக்கு நிலச்சரிவு ஏற்பட்டது. இந்தக் கிராமம் வார இறுதி மலையேற்றத்திற்கான பிரபலமான இடமான இர்ஷல்கட் கோட்டைக்கு அருகில் அமைந்துள்ளது. பெரும்பாலான கிராமவாசிகள் தாகூர் ஆதிவாசி சமூகத்தைச் சேர்ந்தவர்கள் மற்றும் பல தலைமுறைகளாக இந்தப் பகுதியில் வசித்து வருகின்றனர். இந்த நிலச்சரிவிலிருந்து 98 பேர் மீட்கப்பட்டனர், 26 உடல்கள் மீட்கப்பட்டன. ஒரே குடும்பத்தைச் சேர்ந்த ஒன்பது பேர் இறந்தனர். மகாராட்டிராவின் துணை முதல்வர் தேவேந்திர பத்னாவிசு மாநில சட்டசபையில், இந்த குக்கிராமத்தில் 225 பேர் வாழ்ந்ததாக மதிப்பிடப்பட்டுள்ளது என்று குறிப்பிட்டார்.

சில இடங்களில், புதைவுகள் 10-29 அடி (3.0 - 8.8 மீ) ஆழமாக இருந்தன. குறைந்தது 109 பேர் இடிபாடுகளுக்கு அடியில் காணவில்லை. குக்கிராமத்தில் உள்ள 50 வீடுகளில் பதினேழு வீடுகள் சேதமடைந்தன.

## மீட்பு நடவடிக்கைகள்
தேசிய பேரிடர் மீட்புப் படை, காவல்துறை மற்றும் மருத்துவ குழுக்கள் நிவாரண முயற்சிகளில் ஈடுபட்டன, இது 2023 சூலை 20 ஆம் தேதி பிற்பகுதியில் பலத்த மழை காரணமாக நிறுத்தப்பட்ட பின்னர் 2023 சூலை 21 காலை மீண்டும் தொடங்கியது. அகழ்வாளர்கள் அந்த இடத்திற்கு விமானத்தில் கொண்டு செல்லப்பட்டனர், மேலும் மீட்புப் பணியாளர்கள் அந்த இடத்தை அடைய அருகிலுள்ள நெடுஞ்சாலையிலிருந்து 1.50 கிமீ தூரம் பயணிக்க வேண்டியிருந்தது.

மகாராட்டிரா முதலமைச்சர் ஏக்நாத் சிண்டே இறந்தவர்களின் குடும்பங்களுக்கு 500,000 இந்திய ரூபாய் இழப்பீடு வழங்குவதாக அறிவித்தார்.

*

## மேற்கோள்கள்

பகுப்பு:ராய்கட் மாவட்டம்
பகுப்பு:இந்தியாவில் நிலச்சரிவுகள்
லியுதேத்தியம் அயோடேட்டு

**லியுதேத்தியம் அயோடேட்டு**  (*Lutetium iodate*) என்பது Lu(IO3)3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரண்டு நீரிலி வடிவங்களில் லியுதேத்தியம் அயோடேட்டு காணப்படுகிறது. α-வடிவம் மற்றும் β-வடிவம் என்பன அவ்விரண்டு வடிவங்களாகும். இவை தவிர இருநீரேற்று ஒன்றும் நானீரேற்று ஒன்றும் காண்ப்படுகிறது. லியுதேத்தியம் நைட்ரேட்டுடன் அயோடிக் அமிலம் அல்லது பொட்டாசியம் அயோடேட்டைச் சேர்த்து வினைபுரியச் செய்தால் லியுதேத்தியம் அயோடேட்டு உருவாகிறது. சூடுபடுத்தினால்  லியுதேத்தியம் அயோடேட்டு சிதைவடைந்து லியுதேத்தியம் ஆக்சைடாக மாறுகிறது.

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:அயோடேட்டுகள்
காந்தி அமைதி அறக்கட்டளை

**காந்தி அமைதி அறக்கட்டளை** (*Gandhi Peace Foundation*) என்பது மகாத்மா காந்தியின் சிந்தனைகளை ஆய்வு செய்து மேம்படுத்தும் ஒரு இந்திய அமைப்பாகும்.

## வரலாறு
காந்தியின் சிந்தனைகளைப் பாதுகாக்கவும் பரப்பவும் 1958 ஜூலை 31 அன்று இந்த அறக்கட்டளை நிறுவப்பட்டது. காந்தி சமாரக் நிதியின் 10 மில்லியன் ரூபாய் நன்கொடையுடன் இது தொடங்கப்பட்டது. இதன் முதல் குழு ரங்கநாத் ராமச்சந்திர திவாகர், இராசேந்திர பிரசாத் மற்றும் ஜவகர்லால் நேரு உள்ளிட்ட முக்கிய நபர்களைக் கொண்டிருந்தது.

### தலைவர்கள்
thumb|196x196px|2012 இல் திருமதி ராதா பட்
தற்போது குமார் பிரசாந்த் தலைவராக உள்ளார்.

* ரங்கநாத் ராமச்சந்திர திவாகர் (நிறுவனர் 1958-1989,&nbsp;
* இரவீந்திர வர்மா 1989-2006,&nbsp;
* 2006 முதல் திருமதி ராதா பட் 

## காந்தி மார்கம்
காந்தி மார்கம் என்பது 1957 ஆம் ஆண்டில் எஸ். கே. ஜார்ஜ் என்பவரால் தொடங்கப்பட்ட ஒரு இதழ் ஆகும். பின்னர் அவருக்கு பதிலாக ஜி. இராமச்சந்திரன் நியமிக்கப்பட்டார். 1965 வரை, இந்த இதழ் காந்தி சமாரக் நிதியைக் கொண்டு வெளியிடப்பட்டது. அதன் 10 வது ஆண்டு ஆண்டிலிருந்து, இது காந்தி அமைதி அறக்கட்டளை மூலம் நிதியுதவி செய்யப்பட்டது. 1973 முதல் 1979 வரை, இதழ் வெளியிடப்படவில்லை. பின்னர் மாதாந்திர வெளியீடாக மீண்டும் தொடங்கியது. 1989க்குப் பிறகு, காந்தி மார்கம் காலாண்டு இதழாக வெளியானது. 2005 முதல் ஜான் எஸ். மூலக்காட்டு இதழின் ஆசிரியராக உள்ளார்.
## இதனையும் காண்க
* சத்தியாகிரகம்
* அகிம்சை
* காந்தியம்

## மேற்கோள்கள்

## வெளி இணைப்புகள்
* History of the foundation on gandhipeace.foundation 

பகுப்பு:காந்தியம்
டென்சிங் மான்டெஸ்

**டென்சிங் மான்டெஸ்** (*Tenzing Montes*, /ˈtεnzɪng ˈmʃdniːz/)(முன்னதாக **நோர்கே மான்டெஸ்**) என்பது புளூட்டோவில் காணப்படும் பனி மலைத்தொடர்கள் ஆகும். இவை ஸ்புட்னிக் பிளானிஷியாவின் தென்மேற்குப் பகுதி மற்றும் அருகிலுள்ள ஹிலாரி மான்டெஸ் மற்றும் ரைட் மான்ஸ் ஆகியவற்றை எல்லைகளாக கொண்டுள்ளது. 6. 2 கி.மீ. (3.9 மைல்) உயரம் கொண்ட சிகரங்களுடன், இவை புளூட்டோவின் மிக உயரமான, செங்குத்தான மலைத்தொடர்களாகும். இம்மலைத் தொடரின் சராசரி சாய்வு 19.2 பாகை ஆகும்.

## பெயரிடல்
14 சூலை 2015 அன்று நியூ ஒரைசன்ஸ் விண்கலத்தால் முதன்முதலில் பார்க்கப்பட்ட இந்த மலைகள், 15 சூலை 2015 அன்று நாசாவால் அறிவிக்கப்பட்டன, நேபாள மலையேறுபவர் டென்சிங் நோர்கே பெயரிடப்பட்டது, அவர் சர் எட்மண்ட் ஹிலாரி உடன் சேர்ந்து, பூமியின் மிக உயர்ந்த சிகரமான எவரெஸ்ட் சிகரத்தை வெற்றிகரமாக ஏறினார் (29 மே 1953). இந்த மலைகள் நியூ ஒரைசன்ஸ் குழுவால் முறைசாரா முறையில் *நோர்கே மான்டெஸ்* என்று அழைக்கப்பட்டன, ஆனால் அந்த பெயர் பின்னர் நோர்கேவிலிருந்து *டென்சிங்* என்று மாற்றப்பட்டது.செப்டம்பர் 7,2017 அன்று, *டென்சிங் மான்டெஸ்* என்ற பெயர் டோம்பாக் ரெஜியோ மற்றும் அருகிலுள்ள பன்னிரண்டு மேற்பரப்பு அம்சங்களின் பெயர்களுடன் அதிகாரப்பூர்வமாக அங்கீகரிக்கப்பட்டது.

## மிக உயர்ந்த சிகரங்கள்
டென்சிங் மான்டெஸுக்குள் உள்ள பல மலைத்தொடர்கள் சுற்றியுள்ள நிலப்பரப்பிலிருந்து 4 கி. மீ. க்கும் அதிகமான உயரத்தைக் கொண்டுள்ளன. &nbsp;கீழே உள்ள  அட்டவணையில் அமைந்துள்ளது.

டென்சிங் மான்டெஸ் 6.2 கி.மீ. (3.9 மைல்) உயரம் வரை கொண்டுள்ளது, இது ஹிலாரி மான்டெஸை விட இரண்டு மடங்கு அதிகமாகும். ஒப்பிடுகையில், எவரெசுட்டு சிகரம் கடல் மட்டத்திலிருந்து 8.8 கி.மீ. (5.5 மைல், 29,000 அடி) உயரத்தைக் கொண்டுள்ளது.

## படக்காட்சியகம்

*

## குறிப்புகள்

## மேற்கோள்கள்

பகுப்பு:புவிப்புற மலைகள்
பகுப்பு:புளூட்டோவின் புவியியல்
பகுப்பு:Coordinates on Wikidata
பகுப்பு:காணொளிக் கோப்பு உள்ள கட்டுரைகள்
இயாசுடி இத்தாலியா

**இயாசுடி மானேக்சா இத்தாலியா** (*Yazdi Maneksha Italia*) இந்தியாவைச் சேர்ந்த ஒரு மருத்துவர் ஆவார். ஒரு விஞ்ஞானியாகவும் அறியப்படும் இவர் குசராத்து அரசாங்கத்தின் அரிவாள் அணு இரத்த சோகை கட்டுப்பாட்டு திட்டத்தின் இயக்குநராக இருந்தார். இந்திய மருத்துவ ஆராய்ச்சி மன்றத்தின் பல ஆராய்ச்சி திட்டங்களில் இணை ஆய்வாளராக இருந்தார்.

2006 ஆம் ஆண்டு, குசராத்து மாநிலத்தின் அப்போதைய முதல்வர் நரேந்திர மோதியின் கீழ், அரிவாள் அணு இரத்த சோகை கட்டுப்பாட்டு திட்டத்தை நிறுவுவதற்கு இவர் தலைமை தாங்கினார். 2011 ஆம் ஆண்டில் மன்மோகன் சிங்கின் கீழ் பிரதமர் விருதைப் பெற்றார். 2023 ஆம் ஆண்டில் குசராத்து அரசு இவருக்கு முதல்வர் பூபேந்திர படேல் விருதையும், 2024 ஆம் ஆண்டில் பத்மசிறீ விருதையும் வழங்கியது.

## மேற்கோள்கள்

பகுப்பு:வாழும் மக்கள்
பகுப்பு:குஜராத் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்றவர்கள்
நியூ எம்பயர் திரையரங்கம் (கொல்கத்தா)

**நியூ எம்பயர் திரையரங்கம்** (*New Empire Cinema*) என்பது இந்தியாவின் மேற்கு வங்காளத்தின் கொல்கத்தாவின் உள்ள நியூ மார்க்கெட் பகுதியில் உள்ள ஹுமாயூன் பிளேஸில் அமைந்துள்ள ஒரு ஒற்றைத் திரை திரையரங்கு ஆகும். இந்த திரையரங்கம் லைட்ஹவுஸ் திரையரங்கத்திற்கு அருகில் உள்ளது.

## வரலாறு
நேபாள உள்துறை அமைச்சராக இருந்த மேஜர் ஜெனரல் சம்ஷர் ஜங் பகதூர் ராணா, கொல்கத்தாவில் (அப்போதைய கல்கத்தா) 45 சொத்துக்களை வாங்கினார். நியூ எம்பயர் திரையரங்கம் அவற்றில் ஒன்றாகும். நியூ எம்பயர் கலை அரங்கம் 1932-ஆம் ஆண்டில் அமைக்கப்பட்டது. இந்தத் திரையரங்கின் தலைமை வடிவமைப்பாளர் கட்டிடக் கலைஞர் ஏ. டி போயிஸ் ஷ்ரோஸ்ப்ரீ ஆவார். அந்த நேரத்தில் இந்தக் கலையரங்கம் பாலேக்கள் மற்றும் நாடகங்களை நிகழ்த்த பயன்படுத்தப்பட்டது. யெஹுதி மெனுஹின், ஜூபின் மேத்தா, உதய் சங்கர், அமலா சங்கர், போஹூருபீ (சோம்பு மித்ரா மற்றும் திரிப்தி மித்ரா போன்ற பிரபல கலைஞர்கள் இந்தத் திரையரங்கில் பாடியுள்ளனர். 1932 ஆம் ஆண்டில் இந்திய நோபல் பரிசு பெற்ற ரவீந்திரநாத் தாகூர் இங்கு *நதிர் பூஜா* என்ற நாடகத்தை இயக்கினார்.

1950-களின் முற்பகுதியில் நாடக நிகழ்ச்சிகளுடன் திரைப்படங்களும் இங்கு அறிமுகப்படுத்தப்பட்டன. 1950களின் பிற்பகுதியில் இது ஒரு முழுமையான திரையரங்கமாக மாற்றப்பட்டது. வி. சாந்தாராம் தலைமையில், முதல் சர்வதேச புதிய இளைஞர் திரைப்படம் இந்த அரங்கில் நடைபெற்றது.

## தற்போதைய நிலை
இதன் அருகிலுள்ள கட்டிடம் லைட்ஹவுஸ் திரையரங்கம் ஆகும், இது 2002-ஆம் ஆண்டில் மூடப்பட்டது, இருப்பினும், நியூ எம்பயர் திரையரங்கம் இன்னும் செயலில் உள்ளது. தற்போது, திரையரங்கின் இருக்கை 1000 இருக்கைகள் ஆகும். தியேட்டர் நிர்வாகம் டோமினோஸ், கே. எஃப். சி, பாரிஸ்டா போன்ற சில உணவுக் கடைகளை நடத்தி வருகிறது, இது அவர்களுக்கு நிதி நிலைத்தன்மையைப் பெற உதவுகிறது.

## மேற்கோள்கள்

பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
தர்பன் கலைக் கூடம்

**தர்பன் கலைக் கூடம்** (Darpan Art Gallery) இந்தியாவின் மகாராட்டிர மாநிலம் புனேவில் அமைந்துள்ளது. கலாச்சாயா பண்பாட்டு மையத்தால் 2008 ஆம் ஆண்டில் கோகலே நகரத்தில் இக்கலைக்கூடம் நிறுவப்பட்டது. இது மிகவும் தனித்துவமான கலைக்கூடமாகும். ஏனெனில் இது பெரியதாக இல்லாமல் உண்மையில் மிகவும் எளிமையான சிறிய இடமாகும். உள்ளூர் கலைஞர்களின் கலை, சிற்பம், புகைப்படம் எடுத்தல், காட்சிக் கலைகள் மற்றும் கலப்பு ஊடகக் கலைகளை காட்சிப்படுத்துவதற்காக நன்கு அறியப்படுகிறது. புனே நகரின் முதன்மையான கலைக்கூடமாகவும் இது கருதப்படுகிறது. மிலிந்து முலிக்கு, சச்சின் நாயக்கு, ரகுவீர் பரம், மணிலால் சபரிமலை, சிவானி வைசாலி இராசாபூர்கர் மற்றும் தேவுச்சி சிறீமாலி போன்ற கலைஞர்கள் இங்கு தங்களது படைப்புகளைக் காட்சிப்படுத்தியுள்ளனர்.

தர்பன் கலைக் கூடத்தில் காட்சிக்கு வைக்கப்பட்டுள்ள படைப்புகள் பல்வேறு வரம்புகளில் உள்ளன.   ஓவியங்கள், புகைப்படம், சிற்பங்கள் அனைத்தும் மிகவும் எளிமையான ஆனால் தனித்துவமான சட்டங்களில் தனித்துவமாகவும், உட்புறத்தின் முக்கிய மையப் புள்ளியானது கலையை தவிர வேறொன்றுமில்லை என்பது போலவும் இருக்கும்.
 
## மேற்கோள்கள்

பகுப்பு:இந்திய அருங்காட்சியகங்கள்
பகுப்பு:இந்தியாவில் உள்ள கலை அருங்காட்சியகங்கள் மற்றும் கலைக்கூடங்கள்
பகுப்பு:மகாராட்டிரம்
பகுப்பு:புனே
அனீஸ் பாத்திமா

**லேடி இமாம்** என்றும் அழைக்கப்படும் **அனீஸ் பாத்திமா** (*Anees Fatima*) பீகாரின் பாட்னாவைச் சேர்ந்த ஒரு இந்திய விடுதலைப் போராட்ட வீரர், அரசியல்வாதி, பரோபகாரர் மற்றும் ஆசிரியர் ஆவார். இவர் பிரிட்டிஷ் இந்தியா காலனித்துவ எதிர்ப்பு இயக்கத்தில் குறிப்பிடத்தக்க பங்கைக் கொண்டிருந்தார் மற்றும் பீகாரின் நிறுவனர்களில் ஒருவராகக் கருதப்படுகிறார். இவர் சர் சையத் அலி இமாம் என்பவரை மணந்தார்.

## தொடக்க கால வாழ்க்கை.
அனீஸ் தனது ஆரம்பக் கல்வியை பாட்ஷா நவாஸ் ரிஸ்வி பள்ளியில் பெற்றார். இளம் வயதிலிருந்தே, இவர் இந்தியாவின் சுதந்திரப் போராட்டத்தில் தீவிரமாக பங்கேற்றார். சமூக அநீதிகள், இந்து மற்றும் முஸ்லீம் பெண்கள் மத்தியில் பர்தா நடைமுறையை எதிர்த்துப் போராடினார்.

## தொழில் வாழ்க்கை
ஒத்துழையாமை இயக்கத்தின் போது (1920-22) பாட்னாவில் உள்ள மதுபானக் கடைகளுக்கு எதிராக தனது மகள் மெஹ்மூதா சாமியுடன் இணைந்து பெரிய அளவிலான போராட்டங்களை ஏற்பாடு செய்தார். மாண்டேக்-செம்ஸ்போர்டு சீர்திருத்தங்களை எதிர்த்து அகில இந்திய காங்கிரஸ் இங்கிலாந்துக்கு அனுப்பிய குழுவை வழிநடத்த இவர் நியமிக்கப்பட்டார். இந்த தனித்துவம் பீகாரில் இருந்து இங்கிலாந்துக்கு அரசியல் பயணத்தைத் தொடங்கிய முதல் பெண்ணாக அவரை ஆக்கியது. கூடுதலாக, இவர் சட்ட ஒத்துழையாமை இயக்கத்தில் தீவிரமாக இருந்தார், 1938 இல் பாட்னாவில் கிட்டத்தட்ட 3,000 பெண்கள் கொண்ட ஊர்வலத்தை வழிநடத்தினார், இதன் விளைவாக ஆங்கிலேயர்களால் அவருக்கு எதிராக வாரண்டுகள் பிறப்பிக்கப்பட்டன.

லேடி இமாம் ஒரு சுயேட்சை வேட்பாளராக இருந்தார், அவர் 1937 தேர்தலில் பீகாரில் இருந்து போட்டியிட்டு வெற்றி பெற்றார். பீகாரில் இருந்து சட்டமன்ற உறுப்பினராகத் தேர்ந்தெடுக்கப்பட்ட முதல் பெண் இவர் ஆவார். உருது மொழியை பீகாரின் இரண்டாம் மொழியாக அங்கீகரிக்க தீவிரமாக பிரச்சாரம் செய்த அஞ்சுமான் தர்ராகி-இ-உருது என்ற அமைப்பின் அர்ப்பணிப்புள்ள உறுப்பினராக இருந்தார். சுதந்திரத்திற்குப் பிறகு, பீகாரில் கல்விக்கான காரணத்தை ஆதரித்த இவர், குதா பக்ச் கிழக்கத்திய பொது நூலகம் மற்றும் பீகார் அரசு உருது நூலகத்தில் செயலில் உறுப்பினராக இருந்தார்.

## தனிப்பட்ட வாழ்க்கை
thumb|1921-ஆம் ஆண்டில் அனீஸ் பாத்திமா மற்றும் சர் சையித் அலி இமாம்
சையத் அலி இமாமின் இரண்டாவது மனைவி மரியம் இறந்த பிறகு அவர் இவரை மணந்தார். பீகாரின் ராஞ்சியில், சர் சையத் அலி இமாம், ஸ்காட்டிஷ் கோட்டையின் பாணியில் வடிவமைக்கப்பட்ட தம்பதியினருக்கான குடியிருப்பைக் கட்ட உத்தரவிட்டார். இது உள்ளூர் சமூகத்தால் "அனீஸ் கோட்டை" என்று குறிப்பிடப்படுகிறது, இது புல்வாரி ஷெரீப் சாலை சந்திப்புக்கு அருகில் அமைந்துள்ளது கோட்டையின் கட்டுமானம் 1932 இல் நிறைவடைந்தது. துரதிருஷ்டவசமாக, லேடி அனீஸ் பாத்திமா கணவர் அதே ஆண்டில் காலமானார். அதைத் தொடர்ந்து, அவர் தனது அரசியல் வாழ்க்கையில் தன்னை அர்ப்பணித்தார்.

## மரியாதை மற்றும் கௌரவம்
அனிசாபாத் என்று அழைக்கப்படும் ஒரு பகுதி அவரது நினைவாக பெயரிடப்பட்டுள்ளது.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:1979 இறப்புகள்
பகுப்பு:1901 பிறப்புகள்
பிரதம மந்திரி மீன் வளத் திட்டம்

என்பது மீன்வளத் துறையில் உள்ள உள்கட்டமைப்பு இடைவெளிகளைக் குறைக்கவும், விரிவான கட்டமைப்பை உருவாக்கவும் இந்திய அரசால் தொடங்கப்பட்ட ஒரு முன்முயற்சியாகும். இந்த திட்டத்தை நிதியமைச்சர் நிர்மலா சீதாராமன் இந்திய நாடாளுமன்றத்தில் 2019 ஜூலை 5 அன்று மத்திய பட்ஜெட்டை தாக்கல் செய்தபோது அறிவித்தார். *நீலி கிராந்தி (நீலப் புரட்சி)* செயல்படுத்துவதன் மூலம் மீன் உற்பத்தி மற்றும் பதப்படுத்துதலில் இந்தியாவை முதலிடத்தில் வைக்க அரசு விரும்புகிறது. 2022-23ல் இந்த திட்டத்தின் மூலமாக விவசாயிகளின் வருமானத்தை இரட்டிப்பாக்குவதே அரசின் நோக்கமாக உள்ளது.
thumb|பிரதம மந்திரி மீன் வளத் திட்டம், மீன்வளத் துறையில் உள்கட்டமைப்பு இடைவெளியைக் குறைப்பதை நோக்கமாகக் கொண்டுள்ளது.
அனைத்து மீனவர்களையும் விவசாயிகளுடன் ஒருங்கிணைக்கவும், பல்வேறு விவசாய நலத் திட்டங்களின் மூலம் கிடைக்கும் அனைத்து வசதிகளையும் மீனவர்களுக்கு வழங்கவும் இந்தக் கொள்கை முனைகிறது. இது அரசாங்கத்தின் பிற கொள்கை முன்முயற்சிகளை செயல்படுத்த புதிதாக உருவாக்கப்பட்ட மீன்வளம், கால்நடை பராமரிப்பு மற்றும் பால்வள அமைச்சகத்தில் ஒரு புதிய பிரத்யேக மீன்வளத் துறை அமைக்கப்பட்டது.

## நிதி உதவி
2019-20 மத்திய பட்ஜெட்டில், புதிதாக உருவாக்கப்பட்ட மீன்வளம், கால்நடை பராமரிப்பு மற்றும் பால்வளத்துறை அமைச்சகத்தின் மூலம், நிதியாண்டில் மீன்வளத் துறையில் பதப்படுத்துதலை ஊக்குவிப்பதற்காக,  யை (2023 ஆம் ஆண்டில் ரூபாய்க்கு சமமான  120 மில்லியன் அமெரிக்க டாலர்கள்) நிதியமைச்சர் அறிவித்தார். பட்ஜெட் உரையின் போது நிதியமைச்சர், "மீன்பிடி மற்றும் மீனவ சமூகங்கள் விவசாயத்துடன் நெருக்கமாக இணைந்துள்ளன, அவை கிராமப்புற இந்தியாவுக்கு முக்கியமானவை" என்று வலியுறுத்தினார். 2018-19 ஆம் ஆண்டிற்கான இந்திய பொருளாதார ஆய்வறிக்கையானது அதனுடன் தொடர்புடைய துறைகளுக்கு முக்கியத்துவம் அளித்து, கால்நடை வளர்ப்பு மற்றும் மீன்வளத்தை வலுப்படுத்துவதன் மூலம் கிராமப்புற பொருளாதாரத்தை மேம்படுத்துவதில் முக்கியமாக கவனம் செலுத்தியது. இது தவிர, நாட்டில் உள்நாட்டு மற்றும் வெளிநாட்டு மீன்வள உள்கட்டமைப்பை உருவாக்க பயன்படுத்தப்படும் நோக்கில், மீன்வளம் மற்றும் மீன்வளர்ப்பு உள்கட்டமைப்பு மேம்பாட்டு நிதியில் (எஃப். ஐ. டி. எஃப்) 7,552 கோடி ரூபாயை (2023 ஆம் ஆண்டில்  1.1$  பில்லியன் அமெரிக்க டாலர்களுக்கு சமம்) ஒதுக்கியுள்ளது. 2022-23ல் *நீலப் புரட்சி* மூலம் மீன் உற்பத்திக்கு 20 டன் இலக்கை அரசாங்கம் நிர்ணயித்தது.

இந்தியாவில் சமீபத்திய கோவிட்-19 தொற்றுநோயால் ஏற்பட்ட பொருளாதார மந்தநிலையின் பின்னணியில் இந்த ஊக்கத் தொகுப்பை அறிவித்த நிதியமைச்சர், மத்ஸ்ய சம்படா யோஜனா மூலம் உள்நாட்டு மீன்வளத்தை மேம்படுத்துவதற்காக 20,000 கோடி ரூபாய் (2023 ஆம் ஆண்டில்  டாலர்  2.9 பில்லியன் அமெரிக்க டாலருக்கு சமம்) ஒதுக்கப்படுவதாக அறிவித்தார். இதில் 11,000 கோடி ரூபாய் (2023ஆம் ஆண்டில்  1.6 பில்லியன் டாலருக்கு சமம்) உள்நாட்டு, கடல் மீன்வளம் மற்றும் மீன் பராமரிப்பை மேம்படுத்தவும், மீதமுள்ள 9,000 கோடி ரூபாய் துறைமுகங்கள் மற்றும் குளிர்பதன சேமிப்பு சங்கிலிகள் போன்ற மீன்வள உள்கட்டமைப்புகளை உருவாக்கவும் பயன்படுத்தப்படும். about="#mwt52" data-ve-ignore="true">" data-ve-ignore="true" typeof="mw:Entity"> மீன் உற்பத்தியை 700 ஆயிரம் டன்களாக உயர்த்தவும், இந்தியாவின் ஏற்றுமதியை 1 டிரில்லியன் டாலர்களாக அதிகரிக்கவும் அரசு இலக்கு வைத்துள்ளது. அடுத்த ஐந்து ஆண்டுகளில் 55 லட்சம் பேருக்கு வேலைவாய்ப்பு வழங்கவும் இந்த நிதி உதவி நோக்கமாக உள்ளது.

## குறிப்புகள்

பகுப்பு:இந்திய அரசுத் திட்டங்கள்
பெரவான் மொழி

**பெரவான் மொழி** (மலாய்: *Bahasa Berawan*; ஆங்கிலம்: *Berawan Language*); என்பது மலேசியா, சரவாக் மாநிலத்தில் உள்ள பெரவான் மக்களின் பேச்சு வழக்கினைச் சார்ந்த மொழியாகும். மலேசிய மொழிகளில் ஒன்றாக அறியப்படுகிறது.

மலேசியா, வடமேற்கு போர்னியோ, சரவாக், மிரி பிரிவு, மருடி மாவட்டம், முலு மலை தேசியப் பூங்கா பகுதியில் வாழும் பெரவான் மக்களால் பேசப்படும் ஆஸ்திரோனீசிய மொழியாகும் (*Austronesian Language*).

## பேச்சுவழக்குகள்
பெரவான் மொழியில் பல பேச்சுவழக்குகள் (*Dialects*) உள்ளன. 

# லகிபுட்
# நாரோம்
# லேலாக்
# டாலி
# மிரி நீலோங் தெரான்
# பெலாயிட்
# துத்தோங்
# லோங் தெரவான்
# லோங் துத்தோ
# முலு குகைகள்

## மொழி பேசப்படும் இடங்கள்

# பத்து பெலா (சுங்கை மேரா )(கீழ் துத்தோ)
# லோங் தெரவான் (மத்திய துத்தோ)
# லோங் தெரு (கீழ் திஞ்சார்)
# லோங் ஜெகான் (மத்திய திஞ்சார்ர்)
# லோங் தெரான்
# லோங் தபிங்
# லோங் தாக்கோங்
# லோகான் புனுட் தேசிய பூங்கா
# லோங் பாட்டன்
# லோங் பாலோ (டுடோ)
# லோங் குக்

## மேற்கோள்

## மேலும் காண்க

* ஆஸ்திரோனீசிய மொழிகள் 
* இந்தோனேசிய மொழி 

## வெளி இணைப்புகள்

* Kaipuleohone has an open access collection of materials (RB2-003) that includes notes  on Berawan.

பகுப்பு:மலேசிய மொழிகள்
பகுப்பு:சரவாக்
இட்ரோசீன்

**இட்ரோசீன்** (*Yttrocene*) என்பது Y(C5H5)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம இட்ரியம் சேர்மமான இது வெளிர் மஞ்சள் நிறப் படிகங்களாக உருவாகிறது. நீரற்ற இட்ரியம்(III) குளோரைடை டெட்ரா ஐதரோ பியூரானில் கரைக்கப்பட்ட சோடியம் வளையபெண்டாடையீனைடு சேர்மத்தைச் சேர்த்து வினைபுரியச் செய்தால் இட்ரோசீன் உருவாகிறது. தண்ணீரில் இட்ரோசீன் வெளிப்படும்போது சிதைவடைந்து வளையபெண்டாடையீனையும் இட்ரியம்(III) ஐதராக்சைடையும் கொடுக்கிறது. இட்ரோசீனின் வெப்ப நிலைத்தன்மை பெரோசீன் மற்றும் பிற முப்பரிமான மாற்ற உலோக டிரைசின் அணைவுகளுக்கு  இடையில் உள்ளது.

## மேற்கோள்கள்

பகுப்பு:இட்ரியம் சேர்மங்கள்
பகுப்பு:மெட்டலோசீன்கள்
இட்டெர்பியம்(III) சயனைடு

**இட்டெர்பியம்(III) சயனைடு** (*Ytterbium(III) cyanide*) என்பது  Yb(CN)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
இட்டெர்பியம் ஐசோபுரோப்பாக்சைடு அல்லது இட்டெர்பியம் என்-பியூட்டலைடை நீரற்ற கரைப்பானில் கரைக்கப்பட்ட மும்மெத்தில்சிலில்சயனைடைச் சேர்த்து வினைபுரியச் செய்தால் இட்டெர்பியம் சயனைடு உருவாகும். இலித்தியம் சயனைடு மற்றும் இட்டெர்பியம்(III) புரோமைடை சேர்த்து வினைபுரியச் செய்தாலும் இட்டெர்பியம்(III) சயனைடைப் பெறலாம். ஆனால் வினையில் இடம்பெற்ற  இலித்தியம் புரோமைடை முழுவதுமாக அகற்றுவது கடினமாகும்.

## மேற்கோள்கள்

பகுப்பு:இட்டெர்பியம்(III) சேர்மங்கள்
பகுப்பு:சயனைடுகள்
இட்டெர்பியம்(III) புரோமேட்டு

**இட்டெர்பியம்(III) புரோமேட்டு** (*Ytterbium(III) bromate*) என்பது Yb(BrO3)3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியம்(III) சல்பேட்டுடன் பேரியம் புரோமேட்டு சேர்மத்தை வினைபுரியச் செய்து இட்டெர்பியம்(III) புரோமேட்டு தயாரிக்கப்படுகிறது. விளைபொருளிலுள்ள பேரியம் சல்பேட்டை வடிகட்டி பிரித்த பின்னர் கரைசல் செறிவூட்டப்பட்டால் இட்டெர்பியம்(III) புரோமேட்டு ஒன்பது நீரேற்று கிடைக்கும். இந்த நீரேற்றை வெப்பச்சிதைவுக்கு உட்படுத்தினால் நீரிலி வடிவமும் இட்டெர்பியம் ஆக்சிபுரோமைடும் கிடைக்கும். 

## மேற்கோள்கள்

## புற இணைப்புகள்
* Serebrennikov, V. V.; Batyreva, V. A.; Tsybakova, T. N. Neodymium bromate-ytterbium bromate-water and neodymium selenate-ytterbium selenate-water systems at 25°. *Zhurnal Neorganicheskoi Khimii*, 1981. 26 (10). 2837–2840. .

பகுப்பு:இட்டெர்பியம்(III) சேர்மங்கள்
பகுப்பு:புரோமேட்டுகள்